Loredan
Obitelj Loredan je plemićka porodica iz Venecije koja je imala značajnu ulogu u oblikovanju historije cijelog Mediterana. Kao politička dinastija u kasnom srednjem vijeku, renesansi i ranom modernog periodu, porodica je kroz stoljeća dala brojne poznate ličnosti: duždeve, državnike, magnate, prokuratore, providure, podestate, vojne zapovjednike, pomorske kapetane, crkvene velikodostojnike, pisce i pravnike. U stoljećima nakon pada Zapadnog Rimskog Carstva, Loredani su bili gospodari u Emiliji-Romanji, odakle su početkom 11. vijeka došli u Veneciju. Naselivši se tamo, porodica se uzdigla tokom kasnog srednjeg vijeka, prikupivši veliko bogatstvo unosnom trgovinom svilom i začinima, a u narednim stoljećima porodica je postala moćna i utjecajna u regijama širom Mediterana, igrajući značajnu ulogu u oblikovanju njegove historije. Porodica je bila prisutna na gotovo svim teritorijima Republike Venecije, a u različitim historijskim periodima njeni članovi nosili su titule u današnjim modernim zemljama: Italije, Austrije, Slovenije, Hrvatske, Crne Gore, Albanije, Grčke i Kipra, a trgovačkim operacijama upravljali sve do Egipta, Perzije, Indije i Kine.